KOMISSION ASETUS (EY) N:o 2249/94,
annettu 16 päivänä syyskuuta 1994,
neuvoston asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta annetun asetuksen (EY) N:o 762/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 7 artiklan 1 kohdan toisen alakohdan ja 12 artiklan,
sekä katsoo, että
pellonpoiston koskevien sääntöjen joustavuuden lisää-miseksi olisi mahdollistettava sen toteuttaminen muulla kuin sillä satoalueella, jolla tukikelpoiset peltokasvien viljelmät sijaitsevat; jottei pellonpoistojärjestelmän tehokkuutta kuitenkaan tuotannon rajoittamisen osalta heikennettäisi, olisi kyseinen mahdollisuus rajattava koskemaan vierekkäisiä alueita ja säädettävä poistettavan hehtaarimäärän tarkistamisesta tuotoserojen perusteella; komission asetus (EY) N:o 762/94(3) olisi muutettava vastaavasti, ja
viljan, rasvojen ja kuivarehujen yhteinen hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 762/94 9 artiklan 4 kohta seuraavasti:
"4. Poiketen siitä, mitä 2 kohdassa säädetään, jätettyyn korvaushakemukseen perustuva pakollinen pellonpoisto voidaan toteuttaa kokonaan tai osittain:
- Espanjassa niin kutsutuilla "secano" (kastelemattomilla) ja "regadío" (keinokastelluilla) -tuotan-toalueilla sijaitsevan maatilan osalta sen niin kutsutulla "secano"-alueella,
- muulla satoalueella sillä edellytyksellä, että poistettavat pinta-alat sijaitsevat viljelyalueiden viereisillä satoalueilla.
Tätä kohtaa sovellettaessa poistettava pinta-ala on tarkistettava kyseisten alueiden välisten tuotoserojen huomioon ottamiseksi. Tämän alakohdan soveltaminen ei kuitenkaan saa johtaa pellonpoistovelvoitteen alaisen hehtaarimäärän alitukseen."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Jäsenvaltioilla on kuitenkin lupa soveltaa tätä asetusta ainoastaan markkinointivuonna 1996/1997 ja sitä seuraavina markkinointivuosina toteutettavaan pellonpoistoon.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä syyskuuta 1994.